Թատերագետ և մշակութաբան, փառատոնի գլխավոր համակարգող և խմբագիր Նվարդ Ասատրյանի խոսքով՝ փառատոնը շատ դժվար կայացած թատերական տոն էր, հիմնականում ֆինանսական դժվարությունների պատճառով, որոնց հետագայում գումարվեցին նաև մարզի մշակութային դահլիճների տեխնիկական հագեցվածության և խեղճության խնդիրները: «Հրաշալի թատերախմբեր ունեինք, որոնք բերելու էին շքեղագույն ներկայացումներ, բայց նույնիսկ Վանաձորի պետակն թատրոնի բեմը շատերին չհամապատասխանեց»,-ասաց տիկին Ասատրյանը: Նրա խոսքով, 23-րդ փառատոնը ամրապնդեց «Թատերական Լոռի» փառատոնի միջազգային կարգավիճակը: